Diari Oficial de la Generalitat Valenciana


Sumari del DOGV 10805, del 27-12-2024 (2024/13991)

RESOLUCIÓ de 18 de desembre de 2024, de la Direcció General d'Indústria, per la qual es desafecta crèdit en una determinada quantitat dins del programa I per a afectar-lo al programa II, en l'àmbit del Decret 172/2024, de 26 de novembre, del Consell. Segona resolució.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10154

Data del DOGV
:   27-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13833

CVE
:   HSIQ-V-0802-34250

Data del document
:   18-12-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * indústria diversa
    * ajuda a la indústria
    * suport econòmic
    * desastre natural

Per Decret 172/2024, de 26 de novembre, del Consell, pel qual s'aproven les bases reguladores i el procediment de concessió directa d'ajudes urgents dirigides a facilitar el manteniment de l'ocupació i la reactivació econòmica de les empreses que hagen patit danys pel temporal de vent i pluges iniciat el 29 d'octubre de 2024 en la Comunitat Valenciana (DOGV 9993 bis, 26.11.2024), d'ara en avant, decret d'ajudes, modificat per Decret 178/2024, de 4 de desembre (DOGV 9999 bis, 04.12.2024).

L'article 4, apartat 1, del decret d'ajudes establix que l'import global màxim de les ajudes a concedir ascendix a 100 milions d'euros, dels quals 49.091.753 euros es consignaran en el pressupost de la Generalitat per a l'exercici 2024, i els altres 14.438.913 euros, en el pressupost de la Generalitat per a l'exercici 2025. D'acord amb la previsió legal del penúltim paràgraf de la lletra C de l'apartat 1 de l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estes ajudes s'imputaran a la línia de subvenció que s'habilite, mitjançant la corresponent modificació pressupostària.

L'article 4, apartat 3, del decret d'ajudes establix, amb caràcter estimatiu, la següent distribució segons l'activitat de l'empresa sol·licitant:

a) Programa I: Empreses industrials: 50 milions d'euros (distribuïts al 50% entre els exercicis 2024 i 2025). S'inclouen en este programa les empreses del Grup d'activitats C «Indústria Manufacturera» (codis CNAE del 10 a 33) de conformitat amb la Classificació Nacional d'Activitats Econòmiques (CNAE 2009), aprovada per Reial decret 475/2007, de 13 d'abril.

b) Programa II: Empreses comercials, turístiques, de servicis i altres tipus d'activitat: 50 milions d'euros (distribuïts al 50% entre els exercicis 2024 i 2025).

Per a poder atendre el major nombre de sol·licituds possible, per Resolució de 3 de desembre de 2024, de la Direcció General d'Indústria, es va desafectar la reserva de crèdit en l'expedient GASTOS/2024/032168237 en l'import de 5.000.000 euros per a afectar-los a l'expedient GASTOS/2024/5002798915 dins de la posició pressupostària G.722A00.47363, línia de subvenció S1894, capítol IV del subprograma 722A00 «Política Industrial». Tenint en compte que el nombre de sol·licituds presentades en el moment de firmar esta resolució continua superant l'import restant per a concedir subvencions en els expedients del programa II gestionats per la Direcció general competent en matèria de comerç i que, per tant, no és possible atendre a totes elles, així com que, en el programa I, amb el nombre de sol·licituds presentades fins al moment, existix crèdit pressupostari sobrant.

En virtut del que s'establix en l'article 6, apartat 3, així com en l'article 4, apartat 6, del decret d'ajudes, considerant que la distribució indicada en l'apartat tercer és estimativa, en funció de l'import total d'ajudes sol·licitat i a fi de poder atendre el major nombre possible de sol·licituds, els crèdits sobrants en un dels programes i, si és el cas, les quanties addicionals en què es puga incrementar el crèdit total disponible podran redistribuir-se entre tots dos programes. Es delega en la persona titular de la direcció general competent en matèria d'indústria la resolució de redistribució, sense que la mateixa implique l'obertura de termini per a presentar noves sol·licituds, ni l'inici de nou còmput de termini per a resoldre. La mencionada resolució haurà de publicar-se, en tot cas, en el *Diari Oficial de la Generalitat Valenciana*.

RESOLC

*Únic*

Desafectar la reserva de crèdit en l'expedient GASTOS/2024/549833659 en l'import de 5.000.000 euros per a afectar-los a l'expedient GASTOS/2024/5617748645 dins de la posició pressupostària G.722A00.47449, línia de subvenció S1894, capítol IV del subprograma 722A00 «Política Industrial».

  

València, 18 de desembre de 2024

Manuel Rosalén Caparrós

Director general d'Indústria